作者:宮天挺
標題:死生交范張雞黍・黃鐘尾
內容:俺弟兄比陳雷膠漆情尤切，比管鮑分金義更別。張元伯，性忠烈。範巨卿，信士也。半世交，一夢絕。覺來時淚流血，寸心酸，五情裂，咱功名。已不藉。到來朝，避甚能，披殘星，帶曉月，衝寒風，冒凍雪，披喪服，拽輿傘，築墳丘．蓋廬舍，種松楸，蔭四野，那其間，尚未舍。猛思量，在時節，我和他一處行，一處歇，戚同憂，喜同悅，生同堂，死同穴。到黃昏，廝守者。據平生，心願徹。著後人向墓門前高聳聳立一統碑碣。(第五倫雲)賢士，碑碣上可寫著甚麼那？(正末唱)將俺這死生交範張名姓寫。(下)。